ตลท.พักซื้อขาย PPPM รอบ 2 สั่งแจงปมหุ้นกู้ หลัง SCB ยันไม่ได้ชำระหนี้
ตลท.พักซื้อขาย PPPM รอบ 2 สั่งแจงปมหุ้นกู้ หลัง SCB ยันไม่ได้ชำระหนี้
ตลท.พักซื้อขาย PPPM รอบ 2 สั่งแจงปมหุ้นกู้ หลัง SCB ยันไม่ได้ชำระหนี้
5 ส.ค. 2562

ตลาดหลักทรัพย์แห่งประเทศไทย (ตลท.) ขึ้นเครื่องหมาย H หลักทรัพย์ บริษัท พีพี ไพร์ม จำกัด (มหาชน) หรือ PPM ในรอบเช้าของวันที่ 5 สิงหาคม 2562 และให้ชี้แจงข้อมูลเพิ่มเติมกรณีนายทะเบียนหุ้นกู้แจ้งต่อตลาดหลักทรัพย์ฯ ว่าข้อมูลที่บริษัทเปิดเผยว่ามีการชำระหนี้หุ้นกู้โดยนายทะเบียนหุ้นกู้นั้น ไม่เป็นความจริง ซึ่งเป็นข้อมูลที่มีนัยสำคัญ และอาจมีผลกระทบต่อฐานะการเงินและผลการดำเนินงานของบริษัท
ทั้งนี้ เนื่องจากธนาคารไทยพาณย์ (SCB) ในฐานะนายทะเบียนหุ้นกู้ แจ้งว่า ข้อความที่ระบุว่า “การชำระหนี้หุ้นกู้ลำดับที่ 1 จำนวน 260.50 ล้านบาทในวันที่ 30 กรกฎาคม 2562 นายทะเบียนหุ้นกู้ได้ชำระหนี้ให้กับผู้ถือหุ้นไปบางส่วน เป็นเงินจำนวนประมาณ 216.8 ล้านบาท ซึ่งบริษัทจะได้เข้าไปเจรจาชำระหนี้คืนให้กับธนาคารโดยเร่งด่วนต่อไป” นั้นไม่เป็นความจริง เนื่องจากในวันที่ 30 กรกฎาคม 2562 PPPM ไม่ได้นำเงินฝากเข้าบัญชีเพื่อชำระหนี้ไถ่ถอนหุ้นกู้แต่อย่างใด สำหรับเงินที่โอนเข้าบัญชีเงินฝากของผู้ถือหุ้นกู้ไปนั้น เป็นการตัดเงินของธนาคารจากระบบด้วยความผิดพลาด